8.3.2023
SL
Uradni list Evropske unije
C 86/31
Na seznam dovoljenih pasem mater sta dodani dve pasmi, in sicer blanche du massif central in lacaune viande.
Te tri pasme se lahko uporabljajo kot čiste pasme ali križane pasme prve generacije.
Med kmečke in mesne pasme, ki se uporabljajo kot čiste pasme, je dodan seznam pasem očeta.
Rejec glede na namen jagnjet izbere najprimernejšo pasmo očeta, tj. mesno pasmo za izboljšanje mesnatosti jagnjet in kmečko pasmo za obnovo mladic.
V zvezi z ureditvijo objektov (staja, prehodni prostor) so dodane nove obveznosti, ki povzemajo običaje proizvajalcev ZGO (dostop do vode in krme, gostota živali v objektu, kakovost stelje in čiščenje objektov).
V zvezi s skrbjo za živali so dodani pogoji za ravnanje z živalmi (skrbno ravnanje, prepoved grabljenja živali za volno) in prepoved kastriranja samcev.
V zvezi z veterinarsko oskrbo so dodane nove obveznosti za ureditev uporabe in sledljivosti medicirane krme.
Za opredelitev faze prevoza živali in čim večje zmanjšanje stresa, ki ga povzroči, je dodan najdaljši čas prevoza, ki je osem ur. Podpostavka 5.6 Klavni postopki V skladu s spremembo, predstavljeno v delu o opisu proizvoda, je spremenjena starost jagnjet ob zakolu, in sicer je starostni razpon znižan na 60 do 150 dni (v primerjavi z 90 do 180 dni, kot je bilo določeno prej).
Določba je dopolnjena z navedbo, da jagnjeta, zaklana pri starosti od 60 do 69 dni, niso odstavljena.
Določen je najdaljši čas od prihoda jagnjet do zakola, ki je 24 ur.
Opredeljeni so pogoji osuševanja trupov, ki so dodani v to postavko (središčna temperatura, neobstoj kondenzacije).
Dodani so merila za izbor trupov in pogoji, ki se zahtevajo za skladiščenje in izbor trupov (nerazsekani trupi, skladiščni prostor, po osuševanju, pregled ohlajenega trupa).
Podpostavka 5.7 Izbor klavničnih izdelkov Dodane so določbe o izboru klavničnih izdelkov, tj. da se odvzamejo iz trupov živali z ZGO „Agneau du Quercy“ ob njihovi ločitvi.
Podpostavka 5.9 Razsek in pakiranje Dodane se določbe o razseku in pakiranju, in sicer da se izvajata v obratu za razsek in takoj po razseku ter da se meso lahko pakira na debelo ali v enote za prodajo potrošniku.
4.8.
Povezava Odstavek Povezava z geografskim poreklom je v celoti napisan na novo, vendar osnovni elementi niso spremenjeni.
Razdeljen je na tri dele, da je mogoče razlikovati med posebnostmi geografskega območja, posebnostmi proizvoda in vzročno povezavo.
4.9.
Nadzorni organ V skladu z veljavnimi nacionalnimi zahtevami za uskladitev besedila specifikacij proizvodov so črtani ime in kontaktni podatki certifikacijskega organa ter načrt nadzora v obliki preglednice.
Ta postavka zdaj vključuje kontaktne podatke francoskih pristojnih nadzornih organov: Institut national de l‘origine et de la qualité (INAO) (nacionalni inštitut za poreklo in kakovost) in Direction générale de la concurrence, de la consommation et de la répression des fraudes (DGCCRF) (generalni direktorat za konkurenco, varstvo potrošnikov in preprečevanje goljufij).
Ime in kontaktni podatki certifikacijskega organa so dostopni na spletišču inštituta INAO in v podatkovni zbirki Evropske komisije.